Στα κορυφαία μουσεία του κόσμου βρέθηκε και φέτος το Μουσείο Ακρόπολης στην Αθήνα κερδίζοντας μάλιστα δύο θέσεις καθώς εμφανίζεται έκτο στη λίστα.

Το Tripadvisor έδωσε στη δημοσιότητα τη λίστα με τα καλύτερα μουσεία του κόσμου σύμφωνα με τα Travelers' Choice Αwards και τοποθετεί στην πρώτη δεκάδα, στη θέση 6 το Μουσείο της Ακρόπολης.

Η δημοφιλής ταξιδιωτική ιστοσελίδα εξέτασε τα κορυφαία 25 μουσεία στις Η.Π.Α. και τα 25 κορυφαία στον κόσμο βάσει ταξιδιωτικών κριτικών.

Πρώτο φέτος αναδείχθηκε το Μουσείο Ορσέ στο Παρίσι «κλέβοντας» το θρόνο που είχε την πςρασμένη χρονιά το Μητροπολιτικό Μουσείο Τέχνης στη Νέα Υόρκη.

Η δεκάδα των κορυφαίων μουσείων του 2018:

1. Μουσείο Ορσέ – Παρίσι

2. Το εθνικό μουσείο και μνημείο της 9/11 στη Νέα Υόρκη

3. Μητροπολιτικό Μουσείο Τέχνης- Νέα Υόρκη

4. Το Βρετανικό Μουσείο - Λονδίνο

5. Το Μουσείο Πράδο – Μαδρίτη

6. Το Μουσείο Ακρόπολης στην Αθήνα

7. Το Λούβρο στο Παρίσι

8. Εθνικό Μουσείο Β' Παγκοσμίου Πολέμου , Νέα Ορλεάνη, Λουιζιάνα

9. Εθνικό Μουσείο Ανθρωπολογίας – Μεξικό

10. Το Μουσείο Υπολειμμάτων Πολέμου στην Πόλη του Χο Τσι Μινχ στο Βιετνάμ

Τα βραβεία απονέμονται βάσει των προτιμήσεων των εκατομμυρίων ταξιδιωτών και χρηστών της διαδικτυακής πλατφόρμας στον κόσμο.

Το Μουσείο Ακρόπολης αναδεικνύεται, επίσης, το τέταρτο καλύτερο στην Ευρώπη.

Από τις προτιμήσεις των ταξιδιωτών προκύπτει, ακόμα, κατάταξη με τα δέκα καλύτερα ελληνικά Μουσεία για τη χρονιά που διανύουμε.

1. Μουσείο Ακρόπολης

2. Αρχαιολογικό Μουσείο Ηρακλείου

3. Εθνικό Αρχαιολογικό Μουσείο

4. Μουσείο Εθνικής Ομάδας Ποδοσφαίρου (Χανιά)

5. Μουσείο Ελιάς Κυκλάδων

6. Μουσείο Αργυροτεχνίας (Ιωάννινα)

7. Δημοτικό Μουσείο Καλαβρυτινού Ολοκαυτώματος (Καλάβρυτα)

8. Αρχοντικό Τοσίτσα Λαογραφικό Μουσείο (Μέτσοβο)

9. Μουσείο Ελληνικής Ιστορίας Παύλου Βρέλλη (Ιωάννινα)

10. Αρχαιολογικό Μουσείο Δελφών